PRAVILA IN POGOJI NAGRADNE IGRE

»KATERI KOŠČEK MANJKA?«, 27. 8. 2020

1. **ORGANIZATOR NAGRADNE IGRE**

Organizator nagradne igre **»Kateri košček manjka?«** je podjetje ECE d.o.o., Vrunčeva ulica 2 a, 3000 Celje, telefonska številka 080 22 04, e-naslov info@ece.si, www.ece.si (v nadaljevanju: organizator).

1. **NAMEN NAGRADNE IGRE**

Namen nagradne igre je promocija ponudbe ECE in [ECE Facebook strani](https://business.facebook.com/ECEenergijaprihodnosti/?business_id=1328822530473959).

1. **TRAJANJE NAGRADNE IGRE**

Nagradna igra bo potekala **od 27. 8. 2020 do vključno 1. 9. 2020 do 9.30 ure.**

1. **PRAVILA IN POGOJI SODELOVANJA**

V nagradni igri lahko sodelujejo vse polnoletne fizične osebe s stalnim prebivališčem v RS.

V nagradni igri ne smejo sodelovati sodelavci in zaposleni v podjetju ECE d.o.o. in njihovi ožji družinski člani (starši, otroci in zakonski oz. izvenzakonski partner) in druge osebe, ki kakor koli neposredno sodelujejo pri izvedbi nagradne igre. Pravna oseba ne more biti udeleženec nagradne igre.

S sodelovanjem v nagradni igri udeleženci potrjujejo, da so seznanjeni s Pravili nagradne igre in [Politiko zasebnosti v družbi ECE](https://www.ece.si/gdpr/) ter ju tudi sprejemajo ter se z njimi strinjajo. V primeru kakršnegakoli spora ali nejasnosti štejejo ta pravila za primarna v odnosu do vseh morebitnih drugih objav, bodisi v tiskani, elektronski ali katerikoli drugi obliki. Avtentično tolmačenje teh pravil določata izključno organizator in tehnični izvajalec.

Nakup katerega koli izdelka ni pogoj za sodelovanje v nagradni igri.

1. **NAČIN SODELOVANJA V NAGRADNI IGRI**

Udeleženec v nagradni uganki sodeluje tako, da v obdobju trajanja nagradne igre iz 3. točke teh pogojev odgovor zapiše v komentar pod objavo nagradne igre. Odgovori in odzivi na nagradno igro, ki jih bodo udeleženci poslali preko drugih kanalov ali na drug način (preko zasebnega sporočila na Facebooku, SMS-a, e-pošte ali drugih komunikacijskih kanalov) v žrebanju ne bodo upoštevani. Med vsemi sodelujočimi bo organizator naključno izžrebal enega (1) nagrajenca. V primeru neizpolnjenih pogojev se žrebanje ponovi.

1. **NAGRADA**

Organizator bo v nagradni igri podelil **večnamensko rutko ECE.** Nagrajenec bo nagrado prejel po pošti v roku 15 dni od žrebanja. Nagrada ni prenosljiva na tretjo osebo, prav tako je ni možno zamenjati ali zahtevati izplačila njene protivrednosti v denarju.

Vsak posameznik lahko v nagradnih igrah organizatorja ECE d.o.o. sodeluje večkrat, dokler ne prejme nagrade. Posameznik, ki sodeluje v kateri koli nagradni igri organizatorja in prejme nagrado, 6 mesecev po prejemu nagrade ne sme sodelovati v nobeni nagradni igri, ki jo organizira organizator. V primeru, da tak posameznik pred potekom 6 mesecev sodeluje v nagradni igri organizatorja in dobi nagrado, mu ta ne bo podeljena, organizator pa izbere drugega nagrajenca, ki prejme nagrado.

Vrednost nagrade ne presega 42 EUR. Pri nagradah do vrednosti 42 EUR se akontacija dohodnine ne odvede, vrednost nagrade pa se tudi ne všteva v davčno osnovo prejemnika.

1. **ŽREBANJE IN OBVEŠČANJE NAGRAJENCA**

Organizator nagradne igre bo **1. 9. 2020 ob 10.00 uri** z naključnim žrebom določil nagrajenca v skladu s temi pravili. V žrebanje se vključijo vsi sodelujoči, ki so sodelovali v času trajanja nagradne igre in izpolnjujejo vse ostale pogoje teh pravil. V primeru, da je za nagrado izbran izžrebanec, ki na podlagi teh pravil ne izpolnjuje pogojev za udeleženca v nagradni igri oziroma ne izpolnjuje pogojev za prevzem nagrade, se izžreba naslednji udeleženec.

Rezultati nagradnega žrebanja so dokončni in pritožba na podlagi teh pravil ni mogoča.

Organizator bo ime nagrajenca (ime in priimek) objavil v objavi nagradne uganke na Facebooku, nagrajenec pa bo obveščen tudi z zasebnim sporočilom.

Nagrajenec organizatorju nagradne uganke izrecno dovoljuje objavo svojih osebnih podatkov na Facebooku z namenom obveščanja o rezultatih žrebanja oz. prevzema nagrade.

1. **PREVZEM NAGRADE**

Nagrajenec bo o rezultatih žrebanja in načinu prevzema nagrade obveščen preko zasebnega sporočila na Facebooku.

Izžrebanec mora v petih (5) delovnih dneh po razglasitvi nagrajenca organizatorju posredovati naslednje podatke: ime in priimek, poštni naslov in davčno številko.

Organizator si pridržuje pravico, da ne podeli nagrade, če:

* izžrebanec blokira zasebna sporočila in ga je nemogoče obvestiti o izidu žrebanja,
* izžrebanec ne izpolni pogojev za prevzem nagrade,
* se ugotovi, da je uporabnik v nagradni igri sodeloval v nasprotju s pravili in pogoji nagradne uganke.

Če izžrebanec ne izpolnjuje s temi Pravili določenih pogojev za sprejem nagrade oziroma sprejem nagrade odkloni, se šteje, da nagrade ne želi sprejeti in je organizator v razmerju do izžrebanca prost vseh obveznosti. Hkrati organizator pridobi pravico razpolaganja z nagrado v kakršen koli drugi namen.

Izžrebanec, ki izpolnjuje pogoje prevzema nagrade, bo nagrado prejel po pošti.

1. **IZKLJUČITEV ODGOVORNOSTI**

Organizator ne prevzema nikakršne odgovornosti za:

* nedelovanje aplikacije in/ali družabnega omrežja Facebook, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo aplikacije,
* kakršne koli posledice, ki bi jih sodelujoči utrpel zaradi sodelovanja v nagradni igri, na katere organizator nima vpliva,
* sodelovanje v nagradni igri z napačnimi podatki,
* prijave, ki so nepopolne, nerazumljive ali niso bile prejete,
* kakršne koli posledice ob koriščenju nagrade.

Organizator si pridružuje pravico, da sodelujočega, ki ne deluje v skladu s pravili in pogoji sodelovanja, razširja sovražni, žaljiv ali kakršen koli drug neprimeren govor, trajno izloči iz sodelovanja v nagradni igri.

Nagradna igra ni na nikakršen način povezana, sponzorirana, podprta ali organizirana s strani podjetja Facebook Ireland, Ltd.

1. **VAROVANJE OSEBNIH PODATKOV**

S sodelovanjem v nagradni igri udeleženci soglašajo, da organizator kot upravljavec zbirke podatkov vodi, vzdržuje in nadzoruje zbirko osebnih podatkov posameznikov v skladu s Politiko varovanja osebnih podatkov družbe ECE in z veljavno zakonodajo, ki ureja varstvo osebnih podatkov (ZVOP-1 in Splošna uredba EU – GDPR). Organizator zagotavlja varstvo osebnih podatkov po zakonu. Organizator lahko obdeluje zbrane podatke za namene obveščanja o nagradni igri, obveščanje o ponudbi, novostih in ugodnostih ter za druge trženjske namene.

Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov za namene trženjskih aktivnosti, z obvestilom, ki ga posreduje na e-poštni naslov: info@ece.si. Organizator bo v primeru preklica soglasja iz tega odstavka zagotovila izbris osebnih podatkov najkasneje v 15 dneh od prejema preklica.

1. **PRAVILA NAGRADNE IGRE**

Povezava do pravil in pogojev nagradne igre je objavljena v objavi nagradne igre, kjer so vseskozi dostopna in na vpogled vsem udeležencem.

Vse pritožbe in reklamacije rešuje organizator. Pritožbe in reklamacije lahko udeleženci pošljejo na naslov ECE d.o.o. , Vrunčeva 2 a, 3000 Celje. V primeru utemeljenih pritožb se organizator zavezuje, da jih bo odpravil v zakonsko določenem času in o tem obvestil udeleženca.

1. **HRAMBA DOKUMENTACIJE**

Dokumentacijo v zvezi z nagradno igro hrani organizator, in sicer dokumentacijo v zvezi z organizacijo in izvedbo nagradne igre, kakor tudi ta pravila, v prostorih organizatorja nagradne igre tri (3) leta, dokumentacija v zvezi z nagrajencem (obvestila o osebnih podatkih, davčna dokumentacija) se hrani v skladu z veljavnimi davčnimi in računovodskimi predpisi. Po preteku zgoraj navedenih rokov organizator nagradne igre dokumentacijo uniči v skladu s svojimi internimi akti.

1. **KONČNE DOLOČBE**

Organizator ima pravico umakniti, spremeniti ali dopolniti pravila sodelovanja v nagradni igri, ki jo ustvarja.

V Celju, 27. 8. 2020

ECE d.o.o.